ગાંધીનગરમાં રહેતા જગદીશભાઇ ગેલાભાઇ ગઇ કાલે રાતે પોતાની એસેન્ટ કાર લઇને આશ્રમરોડ ઉપરથી આવેલા નટરાજ સિનેમા પાસેથી પસાર થઇ રહ્યા હતા તે સમયે એન્જિનમાં અચાનક સ્પાર્ક થતાં આગ લાગવાની શરૂ થઇ હતી. ફાયરબ્રિગેડે ઘટનાસ્થળે પહોંચીને આગને કાબૂમાં લીધી હતી. ત્યારે આજે સવારે હીરેનભાઇ બ્રહ્મભટ્ટ નામની વ્યકિતએ પોતાની મારુતિ 800 કાર લઇને મોર્નિંગ વોક માટે શાહીબાગ ડફનાળા પાસે રિવરફ્રન્ટ ઉપર આવ્યા હતા. કાર પાર્ક કરીને તેઓ વોકિંગ માટે નીકળ્યા તે સમયે મારુતિ કારમાં પેટ્રોલની પાઇપ લીકેજ હોવાથી સ્પાર્ક થતાં કારમાં આગ ભભૂકી ઊઠી હતી. ફાયરબ્રિગેડની ટીમે ઘટનાસ્થળે પહોંચીને કારમાં લાગેલી આગ ઉપર કાબૂ મેળવ્યો હતો.